นางอองซาน ซู จี ผู้นำพรรคสันนิบาตแห่งชาติของพม่า อาจถูกจำคุกนานถึง 5 ปี
ทางพม่า การรักษาความปลอดภัยเป็นไปอย่างเข้มงวด นอกเขตเรือนจำที่ทางการพม่าเริ่มการดำเนินคดีต่อนาง ออง ซาน ซู จี ผู้นำของพรรคสันนิบาตแห่งช
นางออง ซาน ซู จีผู้เคยได้รับรางวัลโนเบลสาขาสันติภาพ อาจติดคุกนานถึงห้าปีเนื่องจากโดนข้อหาซึ่งมีเสียงติฉินนินทากันทั่วไปว่า เป็นข้อหาที่เป็นข้ออ้างบังหน้าการควบคุมตัวนางไว้ต่อไปผู้สื่อข่าว Voice of America แดเนียล เชิร์ฟ รายงานมาจากกรุงเทพมหานครว่าบรรดานายพลพม่าที่ปกครองประเทศมิใช่พวกเดียวที่โดนกดดันมากยิ่งขึ้น เพื่อให้ปล่อยนางอองซาน ซู จี เรือนจำที่จะมีการพิจารณาคดีนางออง ซาน ซู จีในข้อหาว่าฝ่าฝืนเงื่อนไขของการกักบริเวณในวันจันทร์นั้นมีตำรวจปราบจลาจลมารักษาการณ์และมีการขึงรั้วลวดหนามป้องกันไว้ด้วย นอกเขตเรือนจำมีผู้ที่สนับสนุนนางออง ซาน ซูจีมาชุมนุมอยู่หลายสิบคน แต่ยังไม่ทราบชัดว่าพวกเขาจะพยายามเดินขบวนหรือไม่?ทางการพม่าคงจะขัดขวางแน่ๆ ถ้าหากมีการเดินขบวน แต่ในวันจันทร์นั้นมีผู้ตั้งใจทำการประท้วงตามเมืองต่างๆ หลายแห่งในโลก ตอนเช้าวันจันทร์มีผู้มาชุมนุมประท้วง หน้าสถานเอกอัครราชทูตพม่าณ กรุงเทพมหานคร โดยมีการตะโกนเรียกร้องให้พวกนายพลทหารพม่า ที่ปกครองประเทศปล่อยตัวนางอองซาน ซู จี ผู้นิยมประชาธิปไตย และนักโทษการเมืองอีกสองพันกว่าคนผู้ประท้วงเรียกร้องต่อประชาคมระหว่างประเทศ โดยเฉพาะอย่างยิ่งสหประชาชาติและสมาคมประชาชาติเอเชียตะวันออกเฉียงใต้ให้กดดันพม่าให้มากยิ่งขึ้น คุณจูเลียนพีเนียเซ็ก แห่งกลุ่มไทยเพื่อปลดปล่อยพม่า แสดงความตกใจที่บางประเทศยังสนับสนุนพวกนายพลทหารที่ปกครองพม่าซึ่งเรียกตนเองว่าสภาแห่งรัฐเพื่อสันติภาพ และการพัฒนาหรือ SDPCนั้นต่อไป เขากล่าวไว้ตอนนี้ว่า "เมื่อดูข่าวในหน้าหนังสือพิมพ์ในช่วงไม่กี่วันมานี้จะเห็นว่าภาคีสมาคมอาเซียนส่วนมาก จีน รัสเซียพากันหุบปากเงียบเห็นชัดว่าประเทศเหล่านั้น ไม่แคร์เรื่องที่กำลังเกิดขึ้นในพม่านั้นเลยยกเว้นไว้แต่เรื่องที่ประเทศเหล่านั้น ไม่ต้องการให้ถอดถอน SPDC ออกจากอำนาจ" สหประชาชาติ และภาคีสมาคมอาเซียน รวมทั้งประเทศไทย และสิงค์โปร์แสดงความวิตกกังวลเกี่ยวกับการพิจารณาคดีดังกล่าวส่วนฟิลิปปินส์ และชาติตะวันตกจำนวนหนึ่งแสดงความเดือดดาลการตั้งข้อหานางออง ซานซู จี เมื่อวันศุกร์ สหรัฐต่ออายุการคว่ำบาตรพม่า ชายอเมริกัน จอห์น เจ็ตต่อผู้ว่ายน้ำข้ามทะเลสาปเข้าไปพักค้างคืนอยูสองคืนในบ้านพักของนางอองซาน ซู จี โดยพละการเมื่อต้นเดือนนี้อาจเป็นต้นเหตุให้นาง และสาวใช้อีกสองคนติดคุกระหว่างสามถึงห้าปีได้ นายจอห์น เจ็ตต่อเองก็โดนพิจารณาคดีในข้อหาว่า ฝ่าฝืนกฎหมายว่าด้วยความมั่นคงและกฎหมายคนเข้าเมืองของพม่า มีผู้เห็นรถยนต์ของสถานเอกอัครราชทูตอเมริกันคันหนึ่ง แล่นเข้าไปในเขตเรือนจำแต่ทางการพม่าไม่ยอมอนุมัติคำขอเข้าฟังการพิจารณาคดีของเอกอัครราชทูตอังกฤษฝรั่งเศส เยอรมนีและอิตาลี กลุ่มสนับสนุนด้านสิทธิมนุษยชน และบรรดารัฐบาลของประเทศตะวันตกกล่าวว่าการพิจารณาคดีดังกล่าวเป็นข้ออ้างบังหน้า การที่จะต่อเวลาการควบคุมนางออง ซาน ซูจีออกไป ซึ่งเป็นเรื่องที่คณะทหารพม่าทำอยู่เป็นประจำตามกำหนดนั้นการกักบริเวณนางจะสิ้นสุดลงปลายเดือนนี้